গোলাঘাটঃ অসম আৰক্ষীয়ে থলুৱা যুৱকক বৰ্বৰ আক্ৰমণ কৰাৰ ঘটনাৰ বিৰুদ্ধে জাঙুৰ খাই উঠিছে গোলাঘাটৰ জাতীয় দল-সংগঠন৷ প্ৰতিবাদকাৰীক ৰাজ পথত বগৰাই লাঠীৰে বৰ্বৰ ভাৱে প্ৰহাৰ কৰাৰ ঘটনাই সমগ্ৰ ৰাজ্যত চাঞ্চল্যৰ সৃষ্টি কৰাৰ লগতে আৰক্ষীৰ এই কাণ্ডক সহজে লব পৰা নাই গোলাঘাটবাসীয়ে৷ ৰাজ্যৰ বিভিন্ন প্ৰান্তত আৰক্ষীয়ে প্ৰতিবাদকাৰীক বৰ্বৰ আক্ৰমণ কৰাৰ ঘটনাৰ বিৰুদ্ধে ৰাজ পথলৈ মানুহৰ ওলাই আহি প্ৰতিবাদ সাব্যস্ত কৰে৷ ইমানে নহয় বৰ্বৰ আক্ৰমণক বিভিন্ন জনে গৰিহণা দিয়ে৷ তাৰ পিছতে গোলাঘাট জিলাৰ ছাত্ৰ মুক্তি সংগ্ৰাম সমিতি, চাহ মুক্তি সংগ্ৰাম সমিতি, চুতীয়া ছাত্ৰ সন্থা, সংগ্ৰামী যুৱ পৰিষদ, অসম জাতীয়তাবাদী যুৱ পৰিষদ, আমছু আৰু আহোম সেনাই গোলাঘাট জিলা বন্ধ ঘোষণা কৰে।
আৰক্ষীৰ বৰ্বৰতা, ৭ সংগঠনৰ গোলাঘাট বন্ধ ঘোষণা, বন্ধৰ ব্যাপক প্ৰভাৱ